દસ વાગ્યે રચના કોલેજ પહોંચી અને વીસ હજાર રૂપિયા ફી ભરી અને બાકીના પૈસાથી રૂમનું ભાડું પણ ભર્યું ! રચના દુઃખી હતી પણ એના મનમાં પૈસાની મજબૂરી હવે લાલચનું સ્વરૂપ લેવા લાગી હતી. રચના અઠવાડિયામાં બે રાત હાઈપ્રોફાઈલ લોકો સાથે રહેતી અને પૈસા કમાતી હતી. રચના એક દિવસ એના રૂમમાં વાંચતી હતી ત્યારે તેની રૂમ પાર્ટનર સાક્ષી સાથે બોલાચાલી થઈ અને સાક્ષીએ રચનાને વૈશ્યા નામની બોલાવી અને રચના કંઈ જ ન બોલી અને જોરજોરથી રડવા લાગી ! રચના ફસાઈ ચુકી હતી અને એને એની ભૂલનું ભાન પણ થયું પણ મોડું થઈ ચૂક્યું હતું. કોલગર્લના બિઝનેસમાં રચનાનું નામ હાઈપ્રોફાઈલ સર્વિસમાં બોલાતું હતું અને રચના સાથે એક રાત સુવા કેટલાય બિઝનેસમેન આતુર હતાં. આમ ને આમ રચના કોલગર્લની સર્વિસ આપતી રહી અને હવે આ ધંધો તેની માટે પ્રોફેશન સમાન હતો. રચનાનું સ્વમાન ધીમે ધીમે ખોવાતું જતું હતું અને એક દિવસ તેણે આ કામ છોડવાનો નિર્ણય લીધો. રચના શાંતિથી પોતાના રૂમમાં બેઠી હતી અને કેટલાક લોકો રચનાને પરાણે લઈ ગયા અને એક બિઝનેસમેને રચના સાથે પરાણે એકાંત માણ્યું. હવે આ વાત રચનાની મજબૂરીથી, પ્રોફેશનથી રેપ સુધી આવી ગઈ હતી ! રચનાએ નક્કી કર્યું કે તે હવે હું આત્મહત્યા જ કરીશ. રાત્રે એક વાગ્યે રચના ટેરેસ પર ગઈ અને સ્યુસાઇડ નોટ લખીને પોતાના ખિસ્સામાં મૂકી અને પોતાની જાતને પડતું મુકવા ગ્રીલ ક્રોસ કરી. રચના રડતી હતી અને વિચારતી હતી કે મારું જીવન કચરો બની ગયું છે અને આ જીવન હવે કંઈ કામનું નથી ! રચના જેવું પડતું મૂકે એ પહેલા એક ચિઠ્ઠી તેના પગમાં આવી અને રચનાએ એ ચિઠ્ઠી ખોલી અને જોયું તો એમાં કંઈક લખેલ હતું ! રચના તરત પાછી આવી અને પોતાના રૂમમાં ગઈ !